Hejsa Jeg har googlet og googlet, men kan ikke finde entydige svar på hvor mange pulsslag en pony må have i min.??  Vores pony blev forfangen for en måned siden og går på grusfold. Han må så småt prøve at få græs igen. Jeg har lukket siderne af på grusfolden med ekstra hegn, så han ikke kunne nå græsset i siderne (der var en smule, jeg ikke kunne få helt væk med spaden) Det vil jeg så lukke op for nu, en side af gangen, men vil jo gerne holde øje med ponyen, om det nu går.
Der er meget stor forskel i pulsen på ponyer/heste. Både alder, race og konditions niveau har en indvirkning. Så med tanke på at der kan være store udsving pga. de forskellige ting den indvirkes af, så er hvilepulsen mellem 32 og 44 hjerteslag i minuttet for en "normal" hest (altså hverken fed, underernæret, total dårlig kondi eller en 20 årig foldbums   ) Men det er meget individuelt fra hest til hest. Mvh Anette
Når man taler om puls i forbindelse med forfangenhed, er det ikke så meget antal pulsslag der tæller. Det er mest et spørgsmål om pulsen mærkes tydeligere end normalt. Birgitte
Ja når man taler om forfangenhed så er det ikke et spørgsmål om pulsslag. Men kan du mærke tydelig puls i benet så er den ikke god. Mvh Anette
jeg kan ikke mærke tydeligt puls. Men man skal vel kunne mærke lidt, hvis man 'trykker efter'?
Jeg synes det er nemmest at mærke, hvis man ikke presser. Jeg lægger fingrene helt let på indersiden af piben øverst oppe. Man skal øve sig lidt - helst før den bliver forfangen, så man har noget at sammenligne styrken af slagene med.